
Nr. 4c-2/574
PLx.426 /2013
  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanței de urgență a Guvernului nr.88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internaționale, precum și pentru modificarea și completarea unor acte normative, trimis spre dezbatere în fond, cu adresa nr. PL-x 426  din 4 noiembrie  2013, înregistrat sub nr. 4c-2/574/5.11.2013, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor  ordinare.
PREŞEDINTE
Gheorghe DRAGOMIR
Parlamentul  României

	Comisia pentru buget,

finanțe și bănci


	                     Bucureşti, 20.02.2014
                           Nr. 4c-2/574
                         PL-x 426/2013                                                                                             


RAPORT 
asupra proiectului de Lege pentru aprobarea Ordonanței de urgență a Guvernului nr.88/2013 privind adoptarea unor măsuri fiscal-bugetare pentru îndeplinirea 
unor angajamente convenite cu organismele internationale, 
precum și pentru modificarea și completarea unor acte normative
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget, finanțe și bănci a fost sesizată spre dezbatere în fond, în procedură de urgență, cu  proiectul de Lege pentru aprobarea Ordonanței de urgență a Guvernului nr.88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internationale, precum și pentru modificarea și completarea unor acte normative, trimis cu adresa nr. PL-x 426 din 4.11.2013, înregistrat sub nr. 4c-2/574 din 5.11.2013.

Conform prevederilor art. 75 alin. (1) și (3) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Proiectul de Lege a fost adoptat de Senat în ședința din 29 octombrie 2013 cu respectarea prevederilor art.76 alin.(2) din Constituția României.
Comisia pentru administrație publică, amenajarea teritoriului și echilibru ecologic a avizat favorabil proiectul de Lege.

Comisia pentru sănătate și familie a avizat favorabil proiectul de Lege.
Consiliul Legislativ, prin avizul nr.988 din 19.09.2013, a avizat favorabil proiectul de ordonanță de urgență, cu observații și propuneri.
În raport cu obiectul şi conţinutul său, proiectul de Lege face parte din categoria legilor ordinare.
Prezentul proiect de Lege are ca obiect adoptarea unor măsuri fiscal-bugetare pentru îndeplinirea unor angajamente convenite cu organismele internaţionale şi pentru modificarea şi completarea unor acte normative, în vederea creării unui cadru legal aplicabil tuturor instituţiilor şi entităţilor publice care să asigure implementarea şi funcţionarea sistemului naţional de verificare, monitorizare, raportare şi control a situaţiilor financiare, angajamentelor legale şi bugetelor entităţilor publice, sistem ce va asigura integrarea cu sistemul de plăţi al Trezoreriei statului.
 De asemenea, se modifică şi completează Legea nr.571/2003 privind Codul fiscal, cu modificările şi completările ulterioare, precum şi modificarea Legii nr.95/2006 privind reforma în domeniul sănătăţii, cu modificările şi completările ulterioare.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de Lege menţionat mai sus, în şedinţa din 18 februarie 2014.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri  28 deputaţi.
La dezbaterea acestui proiect de Lege, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul Dan Manolescu – Secretar de stat la Ministerul Finanţelor Publice.

În urma examinării proiectului de Lege și a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere și adoptare, proiectul de Lege pentru aprobarea Ordonanței de urgență a Guvernului nr.88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internationale, precum și pentru modificarea și completarea unor acte normative, cu  amendamente admise și respinse prevăzute în Anexa 1, respectiv Anexa 2.

                       PREŞEDINTE                                              SECRETAR                     

                Gheorghe DRAGOMIR                              Mihai-Aurel  DONŢU
Șef serviciu, Giorgiana Ene
Consilier, Luminița Ana Ghiorghiu

Anexa 1
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente:
	Nr.
crt.
	Text ordonanță
	Text Senat
	Text propus de Comisie (autorul amendamentului)
	Motivarea amendamentelor propuse

	1.
	
	LEGE

pentru aprobarea Ordonanţei de urgenţă a Guvernului nr.88/2013 privind adoptarea unor masuri fiscal-bugetare pentru îndeplinirea unor angajamente convenite cu organismele internaţionale,

 precum şi pentru modificarea şi completarea unor acte normative
	nemodificat
	

	2.
	
	Articol unic. – Se aprobă Ordonanţa de urgenţă a Guvernului nr.88 din 18 septembrie 2013 privind

adoptarea unor măsuri fiscal-bugetare pentru îndeplinirea unor angajamente convenite cu organismele internaţionale,

 precum şi pentru modificarea şi completarea unor acte normative, publicată în Monitorul Oficial al României, Partea I, nr.593 din 20 septembrie 2013 
	Articol unic. – Se aprobă Ordonanţa de urgenţă a Guvernului nr.88 din 18 septembrie 2013 privind

adoptarea unor măsuri fiscal-bugetare pentru îndeplinirea unor angajamente convenite cu organismele internaţionale,

 precum şi pentru modificarea şi completarea unor acte normative, publicată în Monitorul Oficial al României, Partea I, nr.593 din 20 septembrie 2013, cu următoarele modificări:
	

	3.
	Ordonanța de urgenţă a Guvernului nr.88/2013 privind
adoptarea unor masuri fiscal-bugetare pentru îndeplinirea unor angajamente convenite cu organismele internaţionale,

 precum şi pentru modificarea şi completarea unor acte normative
	Nemodificat
	Nemodificat
	

	4.
	…….
b) investiţie publică - investiţia realizată de către sau în numele unei autorităţi publice centrale, al unei administraţii publice locale în cazul în care proiectul este cofinanţat din fonduri alocate de la bugetul de stat prin programele naţionale sau al unui operator economic asupra căruia statul deţine controlul şi este reclasificat în sectorul administraţiei publice potrivit Regulamentului (CE) nr. 2.223/96 al Consiliului din 25 iunie 1996, cu modificările şi completările ulterioare. Se consideră investiţii publice şi investiţiile realizate din credite bancare garantate de către stat, şi investiţiile care fac obiectul unui parteneriat public privat pentru elaborare, implementare, operare şi/sau finanţare;


	Nemodificat


	1. La articolul 39, litera b) se modifică după cum urmează:
“b) investiţie publică - investiţia realizată de către sau în numele unei instituţii publice, conform definiţiei de la art. 2 pct. 30 din Legea nr. 500/2002 privind finanţele publice, cu modificările şi completările ulterioare, respectiv al unei instituţii publice locale, conform definiţiei de la art. 2 pct. 39 din Legea nr.273/2006 privind finanţele publice locale, cu modificările şi completările ulterioare, în cazul în care proiectul este cofinanţat din fonduri alocate de la bugetul de stat sau al unui operator economic asupra căruia statul deţine controlul şi este reclasificat în sectorul administraţiei publice potrivit Regulamentului (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană, cu modificările si completările ulterioare. Se consideră investiţii publice şi investiţiile realizate din credite bancare garantate de către stat, contractate de o unitate administrativ-teritorială sau de un operator economic asupra căruia statul deţine controlul si este reclasificat în sectorul administraţiei publice potrivit Regulamentului (UE) nr. 549/2013, precum şi investiţiile care fac obiectul unui parteneriat public privat pentru elaborare, implementare, operare şi/sau finanţare;”
Autor: Comisia pentru buget, finanțe și bănci
	-aliniere la prevederile Legii nr.500/2002 privind finanţele publice, cu modificările şi completările ulterioare (art. 2 pct. 30);
-aliniere la prevederile Legii nr.273/2006 privind finanţele publice locale, cu modificările şi completările ulterioare (art. 2 pct. 39);
-aliniere la cele mai recente prevederi comunitare privind sistemul european de conturi naţionale şi regionale;
-alinirea la prevederile OUG nr.64/2007 privind datoria publică, în sensul introducerii unităţii administrativ-teritoriale ca entitate ce poate contracta credite cu garanţie de stat; 
- eliminarea posibilităţii de a considera ca investiţie publică şi investiţia realizată de un operator economic privat printr-un credit bancar garantat de către stat. În acest caz particular, apreciem că procesul de prioritizare prevăzut de OUG nr.88/2013 nu s-ar putea aplica.

	
	Art. 39 lit. c)

c)proiect de investiţii - un set de activităţi desfăşurate într - un anumit interval de timp, ca parte a unui program de cheltuieli publice, în scopul realizării unei investiţii publice;
	Nemodificat
	2. La articolul 39, litera c) se modifică după cum urmează:
Art 39 lit.c)

c)proiect de investiţii - setul de activităţi desfăşurate într - un anumit interval de timp, ca parte a unui program de cheltuieli publice, în scopul realizării unei investiţii publice;
Autor: Erdei D.Istvan, deputat UDMR
	Pentru rigoare legislativă


Anexa 2
AMENDAMENTE RESPINSE

Îm cursul dezbaterii, Comisia a respins următoarele amendamente:

	Nr.
crt
	Text inițial
	Amendamentul propus și autorul acestuia
	Motivarea 

1.admiterii/2. respingerii
	Camera Decizională

	1. 11
	Art. 2 lit. b)

b)angajament legal - actul prin care se creează, în cazul actelor administrative, contractelor şi altor înscrisuri, sau se constată, în cazul legilor, hotărârilor Guvernului, acordurilor, hotărârilor judecătoreşti, obligaţia de plată pe seama fondurilor publice. În cazul contractelor sau altor înscrisuri care presupun livrări de bunuri, prestări de servicii sau execuţia de lucrări, angajamentul legal apare la momentul când acestea sunt însuşite de părţi şi obligă entitatea publică să efectueze plăţi numai după împlinirea condiţiilor prevăzute în contractele sau înscrisurile menţionate. Angajamentul legal apare pentru toate tipurile de cheltuieli, inclusiv pentru plăţile de salarii, utilităţi sau alte plăţi efectuate pentru perioade nedeterminate de timp;
	1 . Articolul 2 lit.b) se modifică după cum urmează:
b) angajament  legal - actul juridic prin care se creează, în cazul actelor administrative, contractelor şi altor înscrisuri, sau se constată, în cazul legilor, hotărârilor Guvernului, acordurilor, hotărârilor judecătoreşti, obligaţia de plată pe seama fondurilor publice. În cazul contractelor sau altor înscrisuri care presupun livrări de bunuri, prestări de servicii sau execuţia de lucrări, angajamentul legal apare la momentul când acestea sunt însuşite de părţi şi obligă entitatea publică să efectueze plăţi numai după împlinirea condiţiilor prevăzute în contractele sau înscrisurile menţionate. Angajamentul legal apare pentru toate tipurile de cheltuieli, inclusiv pentru plăţile de salarii, utilităţi sau alte plăţi efectuate pentru perioade nedeterminate de timp;
Autor: Erdei D.Istvan, deputat UDMR
	1. Pentru rigoare. Modificarea propusă respectă definiţia din Legea nr. 500/2002, modificată prin Legea 270/2013. De asemenea, în definiţia din Legea nr. 500/2002 nu există sintagma „alte înscrisuri”
2. Nu se susţine amendamentul propus pentru art.2 lit.b) deoarece forma actuală a prevederilor Art.2 lib.b) este cea convenită cu Fondul Monetar Internaţional. Astfel, „Angajamentul legal” nu a fost definit ca „act juridic”  pentru că în textul Ordonanţei de urgenţă a Guvernului nr.88/2013 au fost introduse ca documente, în plus faţă de definiţia din Legea nr.500/2002 privind finantele publice, cu modificǎrile şi completările ulterioare, şi „alte inscrisuri” din care ar putea rezulta obligaţii de plată, creându-se astfel premisele pentru a se putea încheia angajamente bugetare şi efectua plăţi şi pe baza unor documente care nu au caracter de act juridic (de exemplu: bon de comanda  etc).
	Camera Deputaților

	2. 
	Art. 27 

Depăşirea cu mai mult de 10 zile a termenelor prevăzute în prezentul capitol şi în procedura de funcţionare a sistemului de către entităţile publice constituie contravenţie şi se sancţionează cu amendă de la 2.000 lei la 5.000 lei
	2. Articolul 27 se modifică și se completează după cum urmează:
Art. 27 

Depăşirea nejustificată cu mai mult de 10 zile lucrătoare a termenelor prevăzute în prezentul capitol şi în procedura de funcţionare a sistemului de către entităţile publice constituie contravenţie şi se sancţionează cu amendă de la 2.000 lei la 5.000 lei

Autor: Erdei D.Istvan, deputat UDMR
	1. Pentru evitarea interpretărilor diferite date conceptului de „zile” şi pentru consecvenţă cu prevederile art. 36 din ordonanţă.  Precizarea depăşirii termenului este necesară pentru evitarea unor situaţii în care persoanele responsabile cu semnarea/autentificarea rapoartelor sunt în imposibilitate temporară de a le semna din motive tehnice (nefuncţionarea aplicaţiilor şi/sau a reţelei de transmitere a datelor)
2. Nu se  susţine amendamentul propus pentru art.27 deoarece introducerea în textul Ordonanţei de urgenţă a Guvernului nr.88/2013 a noţiunii de „depăşire justificată” a termenului poate crea interpretări în ceea ce priveşte definirea acelor situaţii care pot fi considerate ca fiind „justificate”.

 Precizăm că sistemul oferă soluţii alternative pentru cazurile în care datele nu pot fi comunicate în sistem electronic din diverse motive, existând posibilitatea transmiterii acestora fie pe suport magnetic, fie pe suport de hârtie. 

În ceea ce priveşte stabilirea termenului la 10 zile de la care se aplică sancţiuni, menţionăm că acest termen curge de la data la care expiră termenele stabilite de ordonanţa de urgenţă şi de procedura de funcţionare a sistemului, existând o perioada de 10 zile în care nu se aplica nici un fel de sancţiuni.

Astfel, Ministerul Finanţelor Publice susţine necesitatea păstrării acestui termen, deoarece:

- la stabilirea termenelor prevăzute în această ordonanţă de urgenţă şi în procedura de funcţionare a sistemului s-a ţinut cont de timpul necesar întocmirii raportărilor care se transmit în sistem;

- noul sistem nu mai impune întocmirea de situaţii financiare centralizate la nivelul ordonatorilor de credite bugetare ierarhic superiori ca şi până în prezent;

- actele normative în domeniul financiar contabil prevăd aplicarea de sancţiuni din prima zi de la depăşirea termenelor legale de depunere a raportarilor (de exemplu: art.42 alin.(1) din Legea nr.82/1991 a contabilităţii, republicată, cu modificările şi completările ulterioare). 
	Camera Deputaților

	3. 
	Art. 39 

b)1 investiţie publică semnificativă – investiţie a cărei valoare estimată prin proiect depăşeşte 100 milioane lei

	3.Articolul 39 se modifică și se completează cu trei litere noi, lit. b)1, lit. b)2 şi lit. b3, după cum urmează :

b)1 investiţie publică semnificativă – investiţie a cărei valoare estimată prin proiect depăşeşte 100 milioane lei, inclusiv TVA

b)2 investiţie publică medie - investiţie a cărei valoare estimată prin proiect este între 30 şi 100 milioane lei, inclusiv TVA

b)3 investiţie publică mică - investiţie a cărei valoare estimată prin proiect este sub 30 de milioane lei, inclusiv TVA

Autor: Erdei D.Istvan, deputat UDMR
	1. Locul definirii sintagmei este la secţiunea consacrată definiţiilor. 

Precizarea referitoare la TVA este menită să înlăture interpretările.

2. Nu se susţine amendamentul referitor la introducerea în cadrul art.39 a trei litere noi, astfel: „b)1 investiţie publică semnificativă - investiţie a cărei valoare estimată prin proiect depăşeşte 100 milioane lei, inclusiv TVA”, b)2 investiţie publică medie – investiţie a cărei valoare estimată prin proiect este între 30 şi 100 milioane lei, inclusiv TVA”, respectiv b)3 investiţie publică mică – investiţie a cărei valoare estimată prin proiect este sub 30 de milioane lei, inclusiv TVA” întrucât, deşi mutarea clasificării investiţiei publice de la art.40 la art.39 nu ar genera un impact, altul decât cel intenţionat iniţial, totuşi sintagma „prin proiect” din cuprinsul noilor definiţii nu se aliniază la prevederile legislaţiei în vigoare, conform cărora valoarea estimată a investiţiei publice se stabileşte prin documentaţiile tehnico-economice (art.42 al Legii nr.500/2002, cu modificările şi completările ulterioare; art.3 lit.e) al Hotărârii Guvernului nr.28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii).

În plus, precizăm că în devizul general se stabileşte valoarea totală estimativă inclusiv TVA a cheltuielilor necesare realizării obiectivelor de investiţii sau a cheltuielilor asimilate investiţiilor, în conformitate cu prevederile Hotărârii Guvernului nr.28/2008.
	Camera Deputaților

	4. 
	CAPITOLUL III: Modificarea şi completarea unor acte normative
Art. 47
Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se modifică şi se completează după cum urmează:


1.După articolul 64 se introduce un nou articol, articolul 641, cu următorul cuprins:

"Art. 641: Recalcularea venitului realizat din cedarea folosinţei bunurilor

(1) Organul fiscal competent are obligaţia determinării, pe categoria venituri din cedarea folosinţei bunurilor, a venitului anual realizat, sumă de venituri nete anuale, în vederea aplicării prevederilor referitoare la verificarea încadrării în plafonul corespunzător anului fiscal respectiv pentru contribuţia de asigurări sociale de sănătate prevăzută la titlul IX2 - «Contribuţii sociale obligatorii».

(2) Contribuţiile de asigurări sociale de sănătate prevăzute la titlul IX2 - «Contribuţii sociale obligatorii» datorate în cursul anului se deduc din veniturile realizate din categoria venituri din cedarea folosinţei bunurilor numai de organul fiscal competent la stabilirea obligaţiilor fiscale anuale.

(3) Organul fiscal competent are obligaţia recalculării bazei impozabile în vederea acordării deductibilităţii contribuţiei de asigurări sociale de sănătate prevăzută la titlul IX2 - «Contribuţii sociale obligatorii» şi determinarea impozitului pe venit anual datorat.

(4) Procedura de aplicare a prevederilor de la alin. (1)-(3) se stabileşte prin ordin al preşedintelui Agenţiei Naţionale de Administrare Fiscală."


2.La articolul 84, după alineatul (7) se introduce un nou alineat, alineatul (71), cu următorul cuprins:

"(71) Prin excepţie de la prevederile alin. (7), organul fiscal stabileşte impozitul anual datorat pentru veniturile din cedarea folosinţei bunurilor având în vedere prevederile art. 641 şi emite decizia de impunere, la termenul şi în forma stabilite prin ordin al preşedintelui Agenţiei Naţionale de Administrare Fiscală."


3.La articolul 29619, alineatul (2) se modifică şi va avea următorul cuprins:

"(2) În situaţia persoanelor prevăzute la art. 29621 alin. (1) lit. f) şi i), pentru care plătitorul de venit are obligaţia reţinerii la sursă a contribuţiilor sociale, declararea se face de către plătitorul de venit, prin depunerea Declaraţiei privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate, potrivit prevederilor alin. (1) sau alin. (11), după caz, cu respectarea prevederilor alin. (18)."


4.Titlul capitolului II al titlului IX2 "Contribuţii sociale obligatorii" se modifică şi va avea următorul cuprins:

"- CAPITOLUL II: Contribuţii sociale obligatorii privind persoanele care realizează venituri impozabile din activităţi independente, activităţi agricole, silvicultură, piscicultură, din asocieri fără personalitate juridică precum şi din cedarea folosinţei bunurilor"


5.La articolul 29621 alineatul (1), după litera h) se introduce o nouă literă, litera i), cu următorul cuprins:

"i) persoanele care realizează venituri din cedarea folosinţei bunurilor."


6.La articolul 29622, după alineatul (2) se introduc două noi alineate, alineatele (21) şi (22), cu următorul cuprins:

"(21) Baza lunară de calcul al contribuţiei de asigurări sociale de sănătate pentru persoanele prevăzute la art. 29621 alin. (1) lit. i), cu excepţia celor care realizează venituri din arendarea bunurilor agricole în regim de reţinere la sursă a impozitului, este diferenţa dintre venitul brut şi cheltuiala deductibilă determinată prin aplicarea cotei de 25% asupra venitului brut, diferenţa dintre totalul veniturilor încasate şi cheltuielile efectuate în scopul realizării acestor venituri, exclusiv cheltuielile reprezentând contribuţii sociale, sau valoarea anuală a normei de venit, după caz, raportată la cele 12 luni ale anului şi nu poate fi mai mică decât un salariu de bază minim brut pe ţară, dacă acest venit este singurul asupra căruia se calculează contribuţia. Baza lunară de calcul nu poate fi mai mare decât valoarea a de 5 ori câştigul salarial mediu brut.

(22) Baza lunară de calcul al contribuţiei de asigurări sociale de sănătate pentru contribuabilii care realizează venituri din arendarea bunurilor agricole în regim de reţinere la sursă a impozitului, este diferenţa dintre venitul brut şi cheltuiala deductibilă determinată prin aplicarea cotei de 25% asupra venitului brut şi nu poate fi mai mică decât un salariu de bază minim brut pe ţară, dacă acest venit este singurul asupra căruia se calculează contribuţia. Baza lunară de calcul nu poate fi mai mare decât valoarea a de 5 ori câştigul salarial mediu brut."


7.La articolul 29623, alineatele (1) şi (3) se modifică şi vor avea următorul cuprins:

"Art. 29623
(1) Persoanele care realizează venituri din activităţi agricole, silvicultură, piscicultură prevăzute la art. 71 alin. (1), (2) şi (5), venituri din cedarea folosinţei bunurilor prevăzute la art. 61, venituri dintr-o asociere cu o persoană juridică contribuabil, potrivit titlului IV1, care nu generează o persoană juridică, precum şi cele care realizează venituri din asocierile fără personalitate juridică prevăzute la art. 13 lit. e) nu datorează contribuţie de asigurări sociale.

......................

(3) Persoanele care realizează într-un an fiscal venituri de natura celor menţionate la cap. I, venituri sub forma indemnizaţiilor de şomaj, venituri din pensii mai mici de 740 lei, precum şi venituri de natura celor menţionate la art. 29621 alin. (1) lit. a) -d), g), h) şi i), art. 52 alin. (1) lit. b)-d) şi din asocierile fără personalitate juridică prevăzute la art. 13 lit. e), datorează contribuţia de asigurări sociale de sănătate asupra tuturor acestor venituri."


8.La articolul 29624, alineatele (1), (4) şi (9) se modifică şi vor avea următorul cuprins:

"Art. 29624
(1) Contribuabilii prevăzuţi la art. 29621 alin. (1) lit. a)-e), h) şi i), cu excepţia celor care realizează venituri din arendarea bunurilor agricole, sunt obligaţi să efectueze în cursul anului plăţi anticipate cu titlu de contribuţii sociale.

......................

(4) În decizia de impunere, baza de calcul al contribuţiei de asigurări sociale de sănătate pentru contribuabilii prevăzuţi la art. 29621 alin. (1) lit. a)-e), h) şi i), cu excepţia celor care realizează venituri din arendarea bunurilor agricole şi a celor care realizează venituri din închirierea camerelor, situate în locuinţe proprietate personală, în scop turistic, menţionaţi la art. 63 alin. (3), se evidenţiază lunar, iar plata se efectuează trimestrial, în 4 rate egale, până la data de 25 inclusiv a ultimei luni din fiecare trimestru.

......................

(9) Pentru contribuabilii care realizează venituri de natura celor prevăzute la art. 29621 alin. (1) lit. i), încadrarea în plafonul maxim prevăzut la art. 29622 alin. (21) se face de către organul fiscal prin decizia de impunere prevăzută la alin. (2), iar încadrarea în plafonul maxim prevăzut la art. 29622 alin. (22) se face de către plătitorul de venit la momentul plăţii venitului."


9.La articolul 29624, după alineatul (4) se introduc două noi alineate, alineatele (41) şi (42), cu următorul cuprins:

"(41) În decizia de impunere, baza de calcul al contribuţiei de asigurări sociale de sănătate pentru contribuabilii care realizează venituri din închirierea camerelor, situate în locuinţe proprietate personală, având o capacitate de cazare în scop turistic cuprinsă între una şi 5 camere inclusiv, stabilite pe bază de normă anuală de venit sau care optează pentru determinarea venitului în sistem real, precum şi pentru cei care închiriază în scop turistic, în cursul anului, un număr mai mare de 5 camere de închiriat în locuinţe proprietate personală, menţionaţi la art. 63 alin. (3), se evidenţiază lunar, iar plata se efectuează în două rate egale, până la data de 25 iulie inclusiv şi 25 noiembrie inclusiv.

(42) Contribuabilii care realizează venituri din arendarea bunurilor agricole în regim de reţinere la sursă a impozitului datorează contribuţie individuală de asigurări sociale de sănătate în cursul anului, plătitorii de venituri având obligaţia calculării, reţinerii şi virării sumelor respective cu respectarea prevederilor art. 62 alin. (21)-(25)."


10.La articolul 29624, după alineatul (9) se introduce un nou alineat, alineatul (10), cu următorul cuprins:

"(10) Pentru contribuabilii care realizează venituri din arendarea bunurilor agricole în regim de reţinere la sursă a impozitului, obligaţiile reprezentând contribuţiile individuale de asigurări sociale de sănătate se calculează prin aplicarea cotei de contribuţie asupra bazei de calcul prevăzute la art. 29622 alin. (22), se reţin şi se virează de către plătitorul de venit până la data de 25 inclusiv a lunii următoare celei în care au fost plătite veniturile."


11.La articolul 29625, alineatele (2) şi (4) se modifică şi vor avea următorul cuprins:

"(2) Obligaţiile anuale de plată ale contribuţiei de asigurări sociale de sănătate se determină pe baza declaraţiilor menţionate la alin. (1), prin aplicarea cotei prevăzute la art. 29618 alin. (3) lit. b1) asupra bazelor de calcul prevăzute la art. 29622.

......................

(4) Stabilirea obligaţiilor anuale de plată a contribuţiei de asigurări sociale de sănătate, precum şi încadrarea în plafonul minim prevăzut la art. 29622 alin. (2), (21), (22), (5) şi (6) se realizează de organul fiscal competent, prin decizie de impunere anuală."


12.La articolul 29625, după alineatul (21) se introduce un nou alineat, alineatul (22), cu următorul cuprins:

"(22) În cazul contribuabililor care realizează venituri din arendarea bunurilor agricole care optează pentru determinarea venitului net din arendă în sistem real, obligaţiile anuale de plată a contribuţiei de asigurări sociale de sănătate se determină pe baza declaraţiei privind venitul realizat, prin aplicarea cotei prevăzute la art. 29618 alin. (3) lit. b1) asupra bazei de calcul prevăzute la art. 29622 alin. (21). Baza de calcul al contribuţiei de asigurări sociale de sănătate se evidenţiază lunar în decizia de impunere."


13.La articolul 29625, după alineatul (4) se introduce un nou alineat, alineatul (41), cu următorul cuprins:

"(41) În cazul contribuabililor prevăzuţi la art. 29621 alin. (1) lit. i), stabilirea obligaţiilor anuale de plată ale contribuţiei de asigurări sociale de sănătate, precum şi încadrarea în plafonul maxim prevăzut la art. 29622 alin. (21) şi (22), se realizează de organul fiscal competent, prin decizia de impunere anuală prevăzută la art. 84 alin. (71)."

14.La articolul 29627 alineatul (1), litera a) se abrogă.


15.Articolul 29628 se modifică şi va avea următorul cuprins:

"Art. 29628: Stabilirea contribuţiei

Contribuţia de asigurări sociale de sănătate prevăzută la art. 29627 alin. (1) se stabileşte de organul fiscal competent, prin decizia de impunere anuală, pe baza informaţiilor din declaraţia privind venitul realizat sau din declaraţia privind calcularea şi reţinerea impozitului pentru fiecare beneficiar de venit, precum şi pe baza informaţiilor din evidenţa fiscală, după caz."

16.La articolul 29629, alineatul (1) se abrogă.


17.La articolul 29629, alineatul (6) se modifică şi va avea următorul cuprins:

"(6) La determinarea venitului/câştigului anual bază de calcul al contribuţiei sociale de sănătate prevăzute la alin. (2)-(5) nu se iau în considerare pierderile prevăzute la art. 80 şi 801."


Art. 48
Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică după cum urmează:


1.La articolul 257, alineatul (2) va avea următorul cuprins:

"(2) Veniturile asupra cărora se stabileşte contribuţia de asigurări sociale de sănătate sunt prevăzute în Legea nr. 571/2003, cu modificările şi completările ulterioare."

2.La articolul 257, alineatele (3)-(7) se abrogă.


Art. 49
- Articolele 11 şi 12 din Normele metodologice privind stabilirea documentelor justificative pentru dobândirea calităţii de asigurat, respectiv asigurat fără plata contribuţiei, precum şi pentru aplicarea măsurilor de executare silită pentru încasarea sumelor datorate la Fondul naţional unic de asigurări sociale de sănătate, aprobate prin Ordinul preşedintelui Casei Naţionale de Asigurări de Sănătate nr. 617/2007, publicat în Monitorul Oficial al României, Partea I, nr. 649 din 24 septembrie 2007, cu modificările şi completările ulterioare, se abrogă.

...........
Art. 51
Prevederile capitolului III, cuprinzând articolele 47-49, intră în vigoare la data de 1 ianuarie 2014.
	4. Articolele 47-49 și articolul 51 se abrogă

Autor: Gheorghe  Ialomitianu, deputat PDL
	1.
2. S-a respins prin vot.
	Camera Deputaților

	5. 
	SECŢIUNEA 3: Clasificarea proiectelor de investiţii publice
Art. 40
În funcţie de valoarea totală estimată, proiectele de investiţii publice sunt:

a)semnificative - atunci când valoarea totală estimată a proiectului depăşeşte 100 de milioane lei;

b)medii - atunci când valoarea totală estimată a proiectului este între 30 şi 100 de milioane lei;

c)mici - când valoarea totală estimată a proiectului este sub 30 de milioane lei.
	5. Eliminat

Autor: Erdei D.Istvan, deputat UDMR
	1. Proiectele medii şi mici, din punctul de vedere al proiectului de lege în dezbatere, nu au nicio relevanţă, devin automat „nesemnificative”
2. Nu se susţine amendamentul privind eliminarea art.40, având în vedere cele prezentate anterior, referitor la introducerea în cadrul art.39 a trei litere noi.

	Camera Deputaților

	6. 
	Secţiunea a 3-a 

Art. 41 (corelat cu art. 46)
Prin norme metodologice, aprobate prin hotărâre a Guvernului, proiectele de investiţii publice pot fi clasificate şi pe categorii în funcţie de modul de implementare, precum şi pe niveluri de risc în legătură cu atingerea obiectivelor proiectelor.
	6. Eliminat

Autor: Erdei D.Istvan, deputat UDMR
	1. Dacă modalităţile de clasificare nu sunt clarificate în acest proiect de lege, articolul devine superfluu. Ar însemna ca o normă de categorie inferioară să legifereze ceva echivalent cu prezentul proiect de lege. Elaborarea normelor metodologice este imperativă în art. 41, opţională în art. 46
2.Nu se susţine amendamentul referitor la eliminarea art.41, întrucât eliminarea acestuia ar afecta aplicarea în mod corespunzător a prevederilor art.43 alin.(2). În plus, considerăm că prevederile ambelor articole, respectiv art.41 şi art.46, conţin prevederi permisive
	Camera Deputaților

	7. 
	SECŢIUNEA 5: Principii şi criterii de prioritizare
Art. 43 alin (2)
(2)Principiile şi criteriile de prioritizare prevăzute în anexă se pot aplica şi proiectelor de investiţii publice medii în măsura în care din evaluarea efectuată de Ministerul Finanţelor Publice rezultă că acestea prezintă riscuri în atingerea obiectivelor propuse.

	7.Eliminat

Autor: Erdei D.Istvan, deputat UDMR


	1. Introduce o opţiune referitoare la investiţiile „nesemnificative” acolo unde este vorba numai de investiţii semnificative.
2. Nu se susţine amendamentul cu privire la eliminarea art.43 alin.(2), întrucât proiectele de investiţii publice medii, având valori cuprinse între 30 şi 100 de milioane lei, ar putea avea un impact, inclusiv asupra bugetului de stat, comparabil cu cel al proiectelor de investiţii publice semnificative (spre exemplu, un proiect de investiţii publice mediu în valoare de 99 de milioane lei ar putea avea un efect similar cu cel al unui proiect de investiţii publice semnificativ în valoare de 101 milioane lei). Prin eliminarea art.43 alin.(2), proiectele de investiţii publice medii nu ar mai putea face obiectul unei analize şi eventual al unei prioritizări.
	Camera Deputaților

